Odd Christopher Hansen

Odd Christopher Hansen (født 8. mai 1953) er en norsk næringslivsleder. Han var den første direktøren i McKinsey Norge, et firma han har vært omtalt som «gudfaren» i.

Han ble utdannet siviløkonom ved Norges Handelshøyskole i 1975 og MSc ved Sloan School of Management på Massachusetts Institute of Technology i 1978. Siden 1980 arbeidet han ved McKinsey & Company Inc i København, før han deltok i etableringen av Oslo-kontoret og bygging av virksomhetens tilstedeværelse i Norge. Senere var han tilknyttet bl.a. Moskva-kontoret. 

Hansen har hatt styreverv i bl.a. Bertel O. Steen, Kronprinsparets humanitære fondog solenergiselskapet REC, 

I 2011 ble Hansen nestleder i styret i Oslo universitetssykehus, et foretak som siden 2005 hadde betalt McKinsey mer enn én milliard kroner i konsulenthonorarer. Konsulentselskapet hadde vært tungt inne i arbeidet med sammenslåing av Helse Sør og Helse Øst og med fusjonen av flere sykehus i Oslo. Han gikk av etter sju måneder.

Hansen var mentor i «Network Nine», som har vært omtalt som Norges mest eksklusive lederutviklingsprogram.

Referanser 

Norske næringslivsledere
Norske forretningsrådgivere
Personer tilknyttet McKinsey
Norske siviløkonomer fra NHH
Alumni fra MIT
Fødsler i 1953